text: Det bliver ikke efterår
  31 august 2012 kl. 06.24
  I morgen begynder efteråret - med sommervejr.
  Formelt begynder efteråret i morgen.
  Men det bliver med sommervejr: En del sol og temperaturer på op til 20 grader.
  - Lørdag bliver en rigtig pæn dag med et svagt højtryk, der passerer. Så bliver der nogen eller en del sol og tørt vejr og stadig temperaturer mellem 17-20 grader. Vinden kommer fra en vestlig retning. Så alt i alt en pæn lørdag, siger vagthavende meteorolog ved Danmarks Meteorologiske Institut (DMI) Bill Vejdegren til Ritzau.
  Til gengæld bliver det knapt så pænt vejr søndag. Ifølge DMI kommer der flere skyer, og nogen steder bliver det gråvejr.
  